UUTISANKKURIT SANAN ÄÄRESSÄ
Shalom ja tervetuloa Uutisankkurit Sanan ääressä -ohjelman pariin!
Mukana studiossa Jair Pinto.
Tänään keskustelemme eri tavoista, joilla voi auttaa Israelia -
ja TV7 Israelia -
ja muita ponnistuksiamme sen ympärillä.
Avaatko rukouksella? Mennään sitten tämän päivän aiheisiin.
Mahtavaa olla täällä.
Isämme taivaassa, kiitos, että olet uskollinen.
Kiitos rakkaudestasi. Kiitos, että olet kanssamme.
Kiitos rakkaudestasi Israelia ja kaikkia kohtaan ympäri maailman.
Kiitos, että olet uskollinen kansallesi ja meille. Siunaa tätä ohjelmaa.
Siunaa tämä päivä. Siunaa kaikkia kotona ja perheitämme.
Siunaa katsojiamme. Jeshua haMashiachin nimessä, aamen.
Meiltä kysytään aina, miten voi lähteä mukaan työhön -
ja miten voi auttaa Israelia.
Voisitko kertoa katsojille, -
miten he voivat tukea Israelia ja TV7 Israelia käytännössä?
Ehdottomasti. Sitä varten -
luetaan yksi lyhyt raamatunpaikka.
Psalmi 122.
Luetaan Psalmi 122, niin kuin luimme viimeksikin.
"Minä iloitsin, kun minulle sanottiin: 'Menkäämme Herran huoneeseen'.
Meidän jalkamme saavat seisoa sinun porteissasi, Jerusalem; -
sinä Jerusalem, rakennettu kaupun- giksi, johon kokoonnutaan yhteen, -
jonne sukukunnat vaeltavat, Herran sukukunnat, -
niinkuin Israelille on säädetty, kiittämään Herran nimeä.
Sillä siellä ovat tuomioistuimet, Daavidin huoneen istuimet.
Toivottakaa rauhaa Jerusalemille, -
menestykööt ne, jotka sinua rakastavat.
Rauha olkoon sinun muuriesi sisällä, olkoon onni sinun linnoissasi.
Veljieni ja ystävieni tähden minä sanon: olkoon sinulla rauha.
Herran, meidän Jumalamme, huoneen tähden -
minä tahdon etsiä sinun parastasi."
Tahtoisin -
käsitellä tätä kohtaa: -
"jonne sukukunnat vaeltavat, Herran sukukunnat, -
niinkuin Israelille on säädetty".
Israelin tulisi olla todistus kansakunnille.
Jumala on valinnut sen sitä varten.
Sitä sanotaan valituksi kansaksi. Valituksi mihin, -
ellei julistamaan Herran nimeä kansoille?
Niinpä jos haluaa seistä Israelin rinnalla, -
tulisi seistä Jumalan lupauksessa, -
niin kuin profeetta Jesajan lasten nimissä.
Hänellä oli kolme lasta.
Hän antoi jokaiselle nimen eri profetian mukaan.
Yhden nimi oli Immanuel, "Jumala kanssamme".
Miksi hän profetoi poikansa nimen, "Jumala kanssamme", kautta?
Toisen pojan nimi oli "Sear-Jaasub".
Israelissa on sen niminen kyläkin, jeshuv, jonka nimi on Se'ar.
Se tarkoittaa: "jäännös palaa".
Profetiat ovat täynnä -
osoittimia tulevista tapahtumista. Niitä on Apostolien teoissa, -
Luukkaassa ja muiden opetuslasten kirjoituksissa.
Uudessa testamentissa tuodaan yhä uudelleen esiin Jesaja -
ja hänen profetiansa lopunajoista, -
Messiaan tulosta ja profetian täyttymyksestä -
Taivaan valtakunnan hyväksi.
Niinpä kun me katsomme Psalmia 122, -
useimmat keskittyvät tähän: rukoilkaa rauhaa Jerusalemille, -
menestykööt ne, jotka sinua rakastavat.
Hepreassa sanotaan näin, ja tähän aina palaan: -
"Minä iloitsin, kun minulle sanottiin: 'Menkäämme Herran huoneeseen'.
Meidän jalkamme saavat seisoa sinun porteissasi, Jerusalem; -
[...] rakennettu kaupungiksi, johon kokoonnutaan yhteen, -
jonne sukukunnat vaeltavat [...] niinkuin Israelille on säädetty, -
kiittämään Herran nimeä. Sillä siellä ovat [...] Daavidin huoneen istuimet.
Toivottakaa rauhaa Jerusalemille, -
menestykööt ne, jotka sinua rakastavat.
Rauha olkoon sinun muuriesi sisällä [...]
Veljieni ja ystävieni tähden minä sanon: olkoon sinulla rauha.
Herran, meidän Jumalamme, huoneen tähden -
minä tahdon etsiä sinun parastasi."
Jakeessa 6 sanotaan: "Pyytäkää rauhaa Jerusalemille, -
niin saakoot he Herran menestyksen, -
Herran siunauksen."
Ja "rauha" tulee sanasta "shalva".
Ne, jotka sinua rakastavat, saavat Herran rauhan.
Kun Herra kutsuu meitä tekemään jotain, siihen liittyy aina lupaus.
Uskon, että tässä kohdassa, -
mikä on rauha, ellei Rauhanruhtinas?
Hän tuli pelastamaan meidät -
elämästä pimeydessä -
ja ikuisuudesta pimeydessä.
On tärkeä muistaa, että kun rukoilemme rauhaa, -
emme rukoile maallista rauhaa.
Tiedämme, että rauhan Lähi-itään voi tuoda vain Rauhanruhtinas Jeshua.
Kun rukoilemme rauhaa Jerusalemille, -
rukoilemme, että Messias tulee valtaistuimelleen Jerusalemiin.
Se on rauhaa Hengessä, ja olen kanssasi samaa mieltä.
Ainakin itselläni on sellainen näkemys tilanteesta.
Kun vihollisemme -
tai eri maat Lähi-idässä -
tai eri ihmiset, jotka vihaavat -
ja jotka ovat täynnä silkkaa vihaa Israelia -
ja Herran omia kohtaan, -
ja sellaisia ihmisiä on kaikkialla maailmassa.
Ainoa asia, joka voi ottaa pois sen vihan, -
on uskoakseni pelastus Herramme ja Vapahtajamme kautta.
Ja kun se tapahtuu, -
sellaisen ihmisen piirteet, joka haluaa seurata Kristusta, -
ovat rauhan piirteitä ja luonne, ja se heijastuu myös fyysisesti.
On mahtavaa nähdä ja kuulla todistuksia -
esimerkiksi Hamas-toimijoilta, joista tulee Jeshuaan uskovia.
He vihasivat Israelia mutta alkoivat hetkessä rakastaa ja tukea Israelia -
ja ylistää Jumalaa.
On paljon sellaisia palestiinalaisia, arabeja ja muslimeja.
Kuten tiedämme, esimerkiksi Iranissa -
vallankumouskaarti pitää muslimien kääntymistä kristinuskoon -
suurimpana uhkana vallankumoukselle.
He viittaavat vuoden 1979 vallankumoukseen.
Se viittaa siihen, että iranilaisia, persialaisia, -
tulee joukoittain Kristuksen luo esimerkiksi unien tai näkyjen kautta.
Iranissa on herätys. - Niin on.
Ja he maksavat siitä hengellään.
Tiedän muutamia ihmisiä -
Länsirannalla ja samoin Gazassa.
He ovat palestiinalaisia, muslimiperheitä.
He ovat joutuneet vankilaan -
vain sen takia, että heille yhtäkkiä selvisi -
taaskin näkyjen ja unien kautta, -
että Jeesus Kristus on heidän Herransa ja Vapahtajansa.
He pelkäävät, että muutkin saavat sen selville.
Aivan. Ja on siinä muutakin.
Jos jonkun silmät on sokaistu, -
hän ei ymmärrä ja hän kantaa kaunaa -
aina vihaan saakka, sillä hän ei ole rauhan Hengen ohjaama.
Niinpä kun kysyit, mitä voi tehdä Israelin hyväksi, -
kun pyydämme rukoilemaan rauhaa ja pelastusta Israelille, -
tehkää niin. Seiskää israelilaisten rinnalla, -
jotta he löytäisivät todellisen rauhan ja pelastuksen.
Ymmärtäkää tapahtumien palaset.
Kaikki, mitä näette fyysisesti, on vain heijastus hengellisestä, -
hengellisyyden peili.
Se on tarttuvaa.
Keskiviikkona 19. toukokuuta -
kiireisen uutispäivän jälkeen... Konflikti oli vielä käynnissä.
Olin ollut puhelimessa eri toimijoiden ja lähteiden kanssa, -
käynyt läpi puheita -
ja eri kerroksia analyysissä, -
jota tarvitaan tilanteen ymmärtämiseen -
paikallisesti, alueellisesti ja globaalisti.
Ja sitten kun arvioin, -
että olin saanut päivän työt tehtyä, -
katsoin taltioinnin samalta päivältä -
Alankomaiden parlamentista, toisesta kamarista.
Katselin avauskeskustelua, -
jonka aiheena oli Alankomaat ja Euroopan unioni -
ennen EU-johtajien kokousta, -
joka olisi myöhemmin.
Mukana oli Alankomaiden pääministeri Mark Rutte.
Puheenvuoroon tuli muistaakseni Derk Jan Eppink.
Hän on -
ollut lainsäätäjä jo pitkään. Hän on ollut hyvin aktiivinen.
Hän otti kantaa, kertasi historiaa -
ja kertoi poliittisista rakenteista eri maista, Belgiasta, -
Ranskasta ja Isosta-Britanniasta, filosofisia puolia, hyvin hienostuneesti
Mikä olikaan aiheena? - Alankomaat ja Euroopan unioni, -
ja taipuuko Alankomaat Euroopan unionin tahtoon -
ja miten sen tulisi toimia, -
kun instituutio yrittää viedä tahtonsa läpi -
maassa, jossa kansa edustaa itse itseään, -
eikä toisin päin.
Ymmärrän.
Hänen loistavan 11- tai 12-minuuttisen puheensa jälkeen -
puhumaan tuli uusi kansanedustaja.
Hän on ollut Alankomaiden parlamentin jäsen 51 päivää.
Hän on ollut hyvin aktiivinen jo monta vuotta.
Hänen nimensä on Tunahan Kuzu.
Onko se turkkilainen nimi? - On.
Hän on syntynyt Turkissa vuonna 1981.
Hän muutti Alankomaihin perheensä kanssa.
Hän on ollut huomattava aktivisti Rotterdamissa.
Ja otin tämän esiin siitä syystä, -
että niiden 10―12 minuutin ajan, jotka hänelle oli varattu, -
hän seisoi siellä ja käytti tilaisuuden -
Israelin parjaamiseen valheella toisensa jälkeen.
Hän syyti pelkästään vihaa vihan jälkeen -
ja tuomitsi pääministerin, koska tämä tuki Israelia.
Mutta aihehan ei ollut Israel. - Ei ollenkaan.
Tunteet kuitenkin kuohuvat monissa maissa -
näiden tapahtumien takia.
Virheellistä tietoa liikkuu paljon.
Tapaan aina siteerata senaattori Hiram Johnsonia, -
joka lausui vuonna 1917, -
että konfliktin ensimmäinen uhri on totuus.
Se pitää paikkansa edelleen.
Otin esiin edustaja Kuzun siitä syystä, -
että kuunnellessani häntä minä yhtäkkiä tajusin, -
että hänen jokainen lauseensa on linjassa -
Turkin presidentti Recep Tayyip Erdoganin lauseiden kanssa.
Kuuntelin sitä ja aloin käydä läpi muistiinpanojani -
ja presidentti Erdoganin puheita.
Aivan kuin hollantilainen parlamentin jäsen -
olisi saanut Turkilta ohjeet, miten puhua Israelia vastaan.
Hollantilaisena edustajana. - Turkkilaistaustaisena edustajana, -
joka tuomitsee Hollannissa Hollannin pääministerin siitä, -
ettei tämä toimi Turkin Israel-linjan mukaan.
Aivan.
Sitten tajuaa yhtäkkiä, miten pahat henget toimivat, -
miten se on tarttuvaa ja miten ajavat asioita.
Minulla on tarkat lausunnot ja taltioinnit Turkin presidentiltä, -
joka sanoi avoimesti, että he työskentelevät kovasti -
vaikuttaakseen islamin ideologiaa kannattavien edustajien kautta -
Yhdysvalloissa, Euroopassa ja muualla.
Tämä on vain yksi esimerkki tästä asiasta Alankomaissa.
Maailmassa on muitakin esimerkkejä.
Niitä ei tarvitse etsiä kovin kaukaa.
Mutta se vain osoittaa, että jos joku on aktiivinen omassa maassaan, -
olipa se Alankomaat, Suomi tai Ruotsi, -
sallii sellaisia ideologioita, jotka eivät ole omiasi.
Sallii maiden, jotka asettavat sinulle uhkia, hallita keskustelua.
Uhat ovat kulttuurisia, hengellisiä mutta myös muunlaisia.
Heidän tavoitteensa ja käsityksensä todellisuudesta ovat hyvin erilaisia.
Katsopa demokraattipuolueen toimintaa Yhdysvalloissa.
Radikaalit marginaaliryhmät -
ja henkilöt, joilla on yhteyksiä Muslimiveljeskuntaan, -
vaikuttavat presidentin ja hänen esikuntansa päätöksentekoon.
Miksi? Koska yksikin pisara öljyä -
voi muodostaa kalvon isonkin vesialueen pinnalle.
Ihmisten pitää ymmärtää se.
Kannattaa ottaa aktiivisesti yhteyttä omaan edustajaan -
eduskunnassa tai paikallistasolla.
Uskon henkilökohtaisesti, että se on velvollisuutemme.
Ja lisäksi Jumala kehotti meitä olemaan joko kuumia tai kylmiä.
Ei pidä olla neutraali.
Hän sanoi: "Ole lämmin tai kylmä. Muuten oksennan sinut."
Jos vihollinen voi toimia palavasti ja aktiivisesti paholaisen asialla, -
meidän uskovina ja Jeshuan seuraajina -
tulisi aktiivisesti ja palavasti tuoda esiin totuutta ja Jumalan Sanaa -
kansanedustajille, rukouksessa, ystäville, sukulaisille.
Tulisi huutaa katoilta kaikille totuutta.
Meidän pitää olla palavampia kuin vihollisen.
Olen täysin samaa mieltä.
Ja se ei aina tunnu mukavalta.
Se ei ole aina sellaista, mitä huvittaisi tehdä.
Älä käsitä väärin. Uskon, että jokaista on siunattu -
erityisillä ominaisuuksilla, niin että hän pystyy -
olemaan osa palapelissä, josta koko kuva muodostuu.
Riittää, että selvittää, mikä osa itse on.
Jos palapelissä on miljoonia uskovia, -
oman paikan löytäminen voi viedä aikaa.
Mutta kiitos Jumalalle, -
että Hänen Sanansa ja Pyhä Henkensä ohjaa meitä -
ymmärtämään, mikä on roolimme -
tässä Jumalan mestariteoksessa.
Voimme myös lohduttautua sillä, että Hän asettaa palaset paikalleen.
Meidän täytyy vain olla kuuliaisia omassa pikku osassamme.
Täyttää paikkamme, niin Jumala huolehtii kokonaiskuvasta.
Palataanpa vielä siihen, mitä katsoja voi tehdä.
Kun katsotte ohjelmiamme, -
rukoilette rauhaa Israelille ja pyydätte rauhaa Jerusalemille -
ja pidätte näistä asioista ääntä yhteyksissänne ja seurakunnissanne, -
käyttäkää hyödyksi ohjelmissamme kerrottuja asioita.
Niitä on tutkittu tuntikausia.
Jokainen 12 minuutin uutisohjelma -
ja jokainen 30 minuutin Jerusalem Studio tai muu ohjelma -
on tuntien tutkimustyön tulosta.
On haastateltu ihmisiä kaduilla ja korkea-arvoisia viranomaisia.
Se on myös tilaisuus kiittää Jumalaa siitä, -
että saamme ohjelmiimme Mossadin johtajia -
ja Israelin puolustusvoimien komentajia -
ja monia korkea-arvoisia viranomaisia.
He ymmärtävät, miten tärkeä TV7 on -
ja mitä TV7 Israel edustaa ja tekee.
Ja jopa ei-uskovat. - Heistä valtaosa ei ole uskossa.
Ehdottomasti.
Ja Jumala voi tehdä ihmeitä kenelle tahansa.
Mutta he ovat Jerusalemin vartijoita -
fyysisesti. He ovat ihmisiä, -
jotka toimivat pääministerin neuvonantajina -
Israelin tärkeimmissä asioissa.
Heistä osa oli päätöksentekijöitä -
erilaisissa tilanteissa Israelissa, -
kuten sodissa, kehityksessä, -
taloudellisessa kehityksessä, diplomatiassa.
He käynnistivät ja kehittivät ne. On suuri siunaus saada heidät tänne -
ja kuulla heiltä itseltään heidän kokemuksistaan ja käsityksistään.
Kun he puhuvat, rukoilkaa heidän puolestaan. Kiittäkää Herraa, -
että heitä on siunattu ja voideltu tällaista aikaa varten.
Jumala käski rukoilla esivallan puolesta, -
jotta he saisivat viisautta ja seuraisivat Jumalan johdatusta.
On vielä yksi asia, jota kannustan tekemään.
Kun katsotte uutisia -
TV7-kanavalta, kaapelista, -
tai YouTubesta tai muilta julkaisukanavilta, -
tai Alfasta ja Omegasta, -
vaihtoehtoja on paljon, -
käyttäkää tilaisuus hyödyksi ja kertokaa ystäville, pastoreille, -
seurakuntalaisille, mitä ohjelmamme edustavat.
Haluamme julistaa Herran nimeä Jerusalemista -
ja kertoa tilanteesta totuudenmukaisesti.
Jos olet sosiaalisessa mediassa, voit kommentoida julkaisuja.
Voit myös muuten kertoa ihmisille -
TV7 Israel-uutisista ja niiden sisällöstä.
Olemme valmiit palvelemaan. Se on pääasiallinen tehtävämme.
Ja lisäksi, luetaanpa Jes. 2:3.
Jes. 2:3: "Monet kansat lähtevät liikkeelle sanoen: -
'Tulkaa, nouskaamme Herran vuorelle, -
Jaakobin Jumalan temppeliin, että hän opettaisi meille teitänsä -
ja me vaeltaisimme hänen polkujansa; -
sillä Siionista lähtee laki, Jerusalemista Herran sana'."
Tyhjentävästi sanottu.
Tämä on painopisteemme.
Me olemme täällä Siionissa.
B'erets Tsion. - Jerusalemissa.
Jerusalemissa todellakin.
Haluamme julistaa Herran nimeä Jerusalemista kansoille.
Se on TV7:n painopiste.
Kanava näkyy tietysti Suomessa, Virossa, -
Ruotsissa ja muualla.
Haluamme tavoittaa tulevaisuudessa lisää maita, kielialueita -
ja seurakuntia. Siksi toivomme, että yhä useampi katsoja lähtisi mukaan.
Jakakaa ohjelmiamme ja tietoa niin paljon kuin mahdollista, -
jotta voisimme kasvaa.
Olemme pieni organisaatio täällä Jerusalemissa.
Ja erityisesti Suomen TV7:n avulla -
pystymme tavoittamaan kansakuntia ympäri maailman.
Meillä on katsojia melkein maailman kaikissa maissa.
He katsovat meitä ahkerasti.
Viime vuonna ohjelmiamme katsoi 250 000 ihmistä Saudi-Arabiassa.
Kerron vain joitain tilastoja.
Liki 240 000 ihmistä katsoi ohjelmiamme Arabiemiirikunnissa.
Useita kymmeniätuhansia ihmisiä katsoi ohjelmiamme Iranissa.
Ohjelmia katsotaan laajalti -
myös Indonesiassa, isoissa maissa ympäri maailman, -
Australiassa, Kanadassa, USA:ssa ja eri puolilla Eurooppaa, -
Etelä-Afrikassa, Keniassa.
Tyynenmeren saarilla.
Jumala siunaa näitä ohjelmia.
Alamme pian myös kehittää uutta ohjelmaa.
En kerro siitä enempää vielä, -
mutta siitä on aloituspalaverit ensi viikolla.
Totta kai kaikkiin näihin tuotantoihin menee rahaa.
Jos Jumala laskee sydämellesi, että sinun täytyy tukea työtämme, -
kiitos Jumalalle. Tiedämme, että Hän pitää huolen, -
mutta se pitää sanoa, sillä toimimme täysin lahjoitusvaroin.
Vaikka mieluummin keskittyisin ainoastaan ohjelmien tuotantoon, -
ja emme myy mainoksia tai muuta.
Haluamme vain varmistaa siistin, puhtaan formaatin, -
niin että voitte katsoa, mitä tulitte katsomaan -
eikä teidän tarvitse katsella kaikenlaista mainostulvaa.
Ikävä kyllä ohjelma-aika alkaa loppua.
Olisin halunnut puhua vielä lisää Jumalan Sanasta.
Mutta rukoilkaa rauhaa Jerusalemille ja pelastusta Israelille.
Lukekaa Herran Sanaa ja antakaa Hänen johdattaa, -
miten toimia proaktiivisesti Israelin hyväksi.
Kiitos, Jair. - Kiitos, Jonathan.
Kiitos katsojille! Siunausta ja näkemiin.
Suomennos: Marianne Tenetz